open-index/open-wikipedia-markdown huggingface dataset:
Kamfeeni

**Kamfeeni** (C10H16) on terpeeneihin kuuluva orgaaninen yhdiste. Yhdistettä esiintyy luonnossa useiden kasvien eteerisissä öljyissä. Kamfeenia voidaan käyttää hajusteissa ja muiden orgaanisten yhdisteiden valmistamiseen.

## Ominaisuudet ja esiintyminen luonnossa
Huoneenlämpötilassa kamfeeni on valkoista kiteistä ainetta ja sillä on kamferia muistuttava ominaishaju. Yhdiste ei liukene veteen, mutta liukenee moniin orgaanisiin liuottimiin kuten etanoliin, dietyylieetteriin, kloroformiin ja sykloheksaaniin. Kuumennettaessa kamfeeni sublimoituu helposti ennen sulamispistettään. Kuumennettaessa hapen läsnä ollessa kamfeeni hapettuu myös helposti kamfeniloniksi. Karboksyylihappojen kanssa reagoidessaan yhdiste muodostaa isobornyyliestereitä. Kamfeeni on kiraalinen ja optisesti aktiivinen yhdiste ja siitä tunnetaan (+)- ja (-)-enantiomeerit.

Kamfeenin molempia enantiomeerejä esiintyy lukuisien kasvien eteerisissä öljyissä. Sitä esiintyy muun muassa havupuissa ja se on yksi tärpätin ainesosista, useissa laakerikasveissa, sitruksissa, sitruunaruohossa ja inkiväärissä.

## Valmistus ja käyttö
Kamfeenia valmistetaan lähtemällä pineenistä. Pineeni voidaan joko kloorata isobornyylikloridiksi, joka reagoi Wagner–Meerwein-toisiintumisella kamfeeniksi tai isomeroitumisreaktiolla, jossa katalyyttinä toimii titaanidioksidi tai kulta adsorboituneena alumiinioksidin pinnalle. Sivutuotteena jälkimmäisessä prosessissa voi muodostua trisykleeniä.

Kamfeenia käytetään ainesosana hajusteissa. Siitä valmistetaan myös hajusteissa käytettäviä yhdisteitä kuten isobornyyliasetaattia, isoborneolia, kamferia ja isobornyylisykloheksanolia. Yhdiste voidaan kloorata hyönteismyrkkynä käytetyksi toksafeeniksi.

## Lähteet

## Aiheesta muualla
*
*Human Metabolome Database (HMDB): Camphene 
*Food Component Database (FooDB): Camphene 
*Kyoto Encyclopedia of Genes and Genomes (KEGG): Camphene 
*ChemBlink: Camphene 
*Dr. Duke's Phytochemical and Ethnobotanical Databases: Camphene 
*Pherobase: Semiochemical - camphene
China Development Bank

**China Development Bank** (lyh. **CDB**), myös **Kiinan kehityspankki** (), on Kiinan valtion omistama luottolaitos, joka tarjoaa keskipitkän ja pitkän aikavälin rahoitusta. Vuonna 1994 perustettu China Development Bank toteuttaa valtion asettamia sosiaalis-taloudellisia tavoitteita ja suuntaviivoja. China Development Bank on keskeinen työkalu Kiinan infrastruktuurin, perusteollisuuden ja kärkihankkeiden rahoittamisessa.

CDB on esimerkiksi rahoittanut Kolmen rotkon padon rakentamista, Peking-Kowloon-rautatien rakentamista, maanlaajuisia vesi- ja maakaasunsiirtohankkeita, kansallisen öljyreservin, Pekingin olympialaisten kisapaikkaa, Shanghain maailmannäyttelyn ja Peking-Shanghai-suurnopeusradan. CDB on auttanut kiinalaisia suuryrityksiä kasvamaan, näihin lukeutuvat muiden muassa PetroChina, Sinopec, China Minmetals, Huawei ja ZTE. CDB:n lainakannassa on myös matalatuloisten asuntorakentamisen lainoja sekä opintolainoja.

## Lähteet
San Antonion roomalaiskatolinen arkkihiippakunta

**San Antonion roomalaiskatolinen arkkihiippakunta** () on vuonna 1874 perustettu katolisen kirkon arkkihiippakunta Texasissa. Vuonna 2014 siihen kuului 728&nbsp;001 jäsentä ja 139 seurakuntaa, joissa työskenteli 309 pappia.

## Piispat ja arkkipiispat
* Anthony Dominic Pellicer (1874–1880)
* John Neraz (1881–1894)
* John Anthony Forest (1895–1911)
* John William Shaw (1911–1918)
* Arthur Jerome Drossaerts (1918–1940, arkkipiispa 1926 alkaen)
* Robert Emmet Lucey (1941–1969)
* Francis James Furey (1969–1979)
* Patrick Fernández Flores (1979–2004)
* José Horacio Gómez (2004–2010)
* Gustavo García-Siller (2010– )

## Lähteet
Collins Hart

**Collins Hart** (s. 4. syyskuuta 1985) on suomalainen entinen aitajuoksija. Hänen seuransa oli Lahden Ahkera, ja häntä valmensi Aleksander Grahov ja vuonna 2006 Seppo Haavisto.

Hart voitti hopeaa Kalevan kisojen 400 metrin aitajuoksussa Jyväskylässä vuonna 2006 ajalla 51,80 s. Samana vuonna Hart voitti myös Viestijuoksun Suomen-mestaruuden 4 × 400 metrin viestijuoksussa juosten seuransa kolmannen osuuden. Hyvä kausi täydentyi Suomi–Ruotsi-maaotteluedustukseen, jossa hän sijoittui kolmanneksi ajalla 52,21 s.

Hart lopetti uransa kauden 2009 jälkeen vain 23-vuotiaana.

## Henkilökohtaiset ennätykset

## Lähteet
China Minmetals

**China Minmetals** () on Kiinan valtion omistama metalleilla kauppaa käyvä yritys. China Minmetals on yksi maailman suurimmista yrityksistä alallaan ja toimii maailmanlaajuisesti. Vuonna 1950 perustetun yrityksen pääkonttori sijaitsee Pekingissä ja se työllistää 177&nbsp;000 henkeä. Yritys käy kauppaa muiden muassa kuparilla, alumiinilla, volframilla, tinalla, antimonilla, lyijyllä, sinkillä ja nikkelillä.

Huhtikuussa 2011 China Minmetals yritti ostaa kanadalaisen kaivosyhtiön Equinox Mineralsin 6,5 miljardilla Yhdysvaltain dollarilla. Equinox Minerals hylkäsi tarjouksen ja hyväksyi Barrick Goldin 16 prosenttia korkeamman tarjouksen.
Matthew Dellavedova

**Matthew Dellavedova** (s. 8. syyskuuta 1990 Maryborough, Victoria) on australialainen koripalloilija, joka pelaa pelintekijänä tai heittävänä takamiehenä.

Neljä kautta Saint Mary's Collegen joukkueessa pelannutta Dellavedovaa ei varattu NBA:han  mutta Cleveland Cavaliers teki hänen kanssaan kaksivuotisen sopimuksen ja jatkosopimuksen kesällä 2015. Alkukesällä 2015 ja 2016 Cavaliers pelasi NBA:n loppuotteluissa Golden State Warriorsia vastaan. Jälkimmäisellä kerralla Cavaliers voitti seurahistoriansa ensimmäisen NBA:n mestaruuden.

Dellavedova siirtyi kesällä 2016 Milwaukee Bucksiin ja palasi joulukuussa 2018 Cleveland Cavaliersiin.

Australian miesten maajoukkuetta Dellavedova on edustanut muun muassa Lontoon kesäolympialaisissa 2012, Rio de Janeiron kesäolympialaisissa 2016, Espanjan MM-kilpailuissa 2014 ja Kiinan MM-kilpailuissa 2019.

## Lähteet
* Matthew Dellavedova NBA Stats  Basketball-Reference.com 
* Matthew Dellavedova Stats College Basketball at Sports-Reference.com 
* Matt Dellavedova Bio, Stats, and Results  Olympics at Sports-Reference.com 
* Profiili NBA 

### Viitteet

## Aiheesta muualla
Jordan McRae

**Jordan Tyler McRae** (s. 28. maaliskuuta 1991 Savannah, Georgia) on yhdysvaltalainen koripalloilija.

San Antonio Spurs varasi pelintekijänä tai heittävänä takamiehenä pelaavan McRaen NBA:han 58. vuorolla . Tätä ennen hän pelasi neljä kautta Tennesseen yliopiston joukkueessa. McRae pelasi ensimmäisen ammattilaiskautensa Australian pääsarjassa, ja seuraavan kauden hän aloitti D-liigassa. Alkuvuodesta 2016 hän teki kahdesti kymmenpäiväisen sopimuksen Phoenix Sunsin kanssa, ja helmikuussa hän siirtyi kymmenpäiväisellä sopimuksella Cleveland Cavaliersiin. Maaliskuussa hän teki Cavaliersin kanssa monivuotisen jatkosopimuksen mutta pelasi huhtikuussa myös D-liigassa. Cavaliers selviytyi NBA:ssa loppuotteluihin, joissa se pelasi Golden State Warriorsia vastaan ja voitti lopulta seuran historian ensimmäisen mestaruuden.

## Lähteet
* Jordan McRae NBA Stats Basketball-Reference.com 
* Jordan McRae Stats College Basketball at Sports-Reference.com 
* Profiili NBA 

### Viitteet
Korkalovaaran peruskoulu

**Korkalovaaran peruskoulu** tai *Korkkis* on Rovaniemellä Korkalovaarassa sijaitseva peruskoulu. Korkalovaaran peruskoulussa on vuosiluokat 1–9. Koulun rehtori on Antti Aholainen. Koulussa on A-osa, B-osa ja erillinen teknisen työn rakennus.

## Arkkitehtuuri
Koulun vanhimmat osat on suunnitellut arkkitehti Jorma Järvi, joka suunnitteli myös Korkalovaaran kansakoulun (Miehentien koulu) ja Lyseonpuiston lukion nimellä toimivan Rovaniemen yhteislyseon. Liikuntasaliosan teknisesti vaativa betoninen kuorikatto herätti jo rakennusvaiheessa kiinnostusta, ja kansainvälistäkin huomiota arkkitehtuurillaan herättänyt koulu esiteltiin Architectural Design -lehdessä vuonna 1961.

## Kunnostus vuonna 2009–2010
Vuonna 2010 saatiin valmiiksi Korkalovaaran peruskoulun peruskorjaus. Peruskorjauksen yhteydessä tapahtui onnettomuus, joka johti rakennusmiehen kuolemaan. Rakennusmies oli nojannut tilapäiseen kaiteeseen, joka oli pettänyt. Rakennusmies oli tipahtanut usean metrin korkeudesta maahan.

## Lähteet
* Yle Uutiset: Mies putosi rakennustyömaalla ja kuoli

### Viitteet

## Aiheesta muualla
* Korkalovaaran peruskoulun kotisivut
Gasera

**Gasera Oy** on Turussa sijaitseva kaasujen, nesteiden ja kiinteiden materiaalien analysointiin keskittyvä korkean teknologian yritys. Gasera tuottaa laitteita, joilla voidaan suojella ihmisiä ja ympäristöä havaitsemalla haitallisia kaasuja sisä- ja ulkotiloista. Gaseran laitteita voidaan käyttää myös muun muassa kasvihuonekaasujen ja päästöjen mittaamiseen, sähkömuuntajien diagnostiikkaan, työturvallisuuteen, räjähteiden paljastamiseen ja rajavartioinnissa esimerkiksi huumetorjuntaan ja ihmissalakuljetusten havaitsemiseen. Gaseran tuotteet perustuvat yhtiön omaan uniikkiin patentoituun kaasuanalyysiteknologiaan.

## Historia
Gasera Oy:n perustivat emeritusprofessori Jyrki Kauppinen yhdessä poikansa fysiikan tohtori Ismo Kauppisen kanssa vuonna 2004. Yhtiö syntyi Turun yliopiston spinoffina.

## Teknologia
Gaseran teknologia perustuu fotoakustiseen spektroskopiaan, FTIR-menetelmään ja aallonpituussäädettäviin keski-infrapunalasereihin.

## Tuotteet
Vuonna 2016 Gasera julkaisi GASERA ONE fotoakustisen kannettavan kaasuanalysaattorin ilmanlaadun ja turvallisuuden mittaamiseen. Laite toimii fotoakustisella teknologialla, joka voi hyödyntää useita valonlähdeteknologioita kuten esimerkiksi laajalla aallonpituusalueella toimivia kvanttikaskadilasereita. GASERA ONE mittaa muun muassa haihtuvia orgaanisia yhdisteitä, epäorgaanisia yhdisteitä, hiilivetyjä, fluoriyhdisteitä, anestesiakaasuja ja syövyttäviä yhdisteitä äärimmäisen pienissä pitoisuuksissa. Gasera tarjoaa laitteita myös tutkimuskäyttöön.

## Projektit

### IRON - Horisontti 2020
Vuonna 2015 Gasera sai EU:n Horisontti 2020 -tutkimusohjelmasta 2,3 miljoonan euron rahoituksen, jonka avulla Gasera kehittää kannettavaa kaasuanalysaattoria käytettäväksi rajavalvonnassa.

### DOGGIES
Alkuvuonna 2016 Gasera sai päätökseen yhteistyön Euroopan unionin kanssa DOGGIES (Detection of Olfactory traces by orthoGonal Gas identification technologIES) projektissa. Projektin tavoitteena oli kehittää kannettava laite salakuljetettujen huumeiden, räjähteiden ja ihmisten havaitsemiseen. EU-hankkeessa oli mukana eurooppalaisia korkeakouluja, tutkimuslaitoksia, yrityksiä ja lopputestaajia. Gasera suunnitteli laitteeseen sensorimoduulin, joka perustuu yrityksen patentoimaan kaasunmittausteknologiaan. Euroopan komission 7. tutkimuksen puiteohjelma rahoitti DOGGIES-projektin.

### Muut EU-projektit
Muita Euroopan komission 7. tutkimuksen puiteohjelman rahoittamia projekteja, joihin Gasera on osallistunut ovat CUSTOM, GasPro-Bio-Waste, MINIGAS, MUSE-Tech, OPTIMALT, ProBio-HySens, VitiSpec ja Zero-VOC.

### SOCKS
SOCKS on Tekesin Arktiset Meret -ohjelman rahoittama projekti HyperGlobal-konsortion sisällä. Konsortion tavoitteena on kehittää ja kaupallistaa korkean tason kaasun havaitsemisratkaisuja laivojen päästöjen monitorointiin. SOCKS-projektin tuloksena Gasera kehittää laivaväylillä käytettäväksi tarkoitetun kaasuanalysaattorin, joka voi havaita samanaikaisesti rikkidioksidi- (SO2) ja hiilidioksidipitoisuudet (CO2), joista laivan käyttämän polttoaineen rikkipitoisuus voidaan laskea.

## Lähteet
Riihenmäen koulu

**Riihenmäen koulu** on noin kilometri Mäntsälän kunnan keskustan pohjoispuolella ja kilometri Mäntsälän rautatieaseman itäpuolella  toimiva noin 700 oppilaan suomenkielinen yhtenäiskoulu (luokka-asteet 0-9). Koulu aloitti toimintansa vuonna 1998. Koulurakennusta laajennettiin elokuuhun 2017 mennessä, ja syyslukukaudesta 2017 lähtien Riihenmäen koulu muuttui yhtenäiskouluksi.

## Lähteet
Klaus Kultti

**Klaus Kultti** on suomalainen taloustieteilijä. Hän on työskennellyt taloustieteen professorina Helsingin yliopistossa vuodesta 2000. Kultin tutkimukset keskittyvät etsintämalleihin, immateriaalioikeuksiin ja peliteoriaan.

Kultti on koulutukseltaan valtiotieteen tohtori. Hän väitteli vuonna 1995 Helsingin yliopistosta otsikolla "Money and Credit in Exchange, a
theoretical study".

## Lähteet

## Aiheesta muualla
* Kultin tutkimukset IDEASissa
* Kultin kotisivu Helsingin yliopiston verkkosivulla
Amerikankrotti

**Amerikankrotti** (*Lophius americanus*) on krottikalojen (Lophiiformes) lahkoon kuuluva merikala. Sitä esiintyy Länsi-Atlantilla Quebecistä koilliseen Floridaan, mutta on harvinainen Pohjois-Floridan eteläpuolisella rannikolla.

## Koko
Naaraat voivat kasvaa 1,2 metriä pitkiksi, mutta jäävät yleensä noin 90-senttisiksi. Suurin tunnettu yksilö painoi 22,6&nbsp;kg. Koiraat ovat huomattavasti pienempiä.

## Ravinto
Amerikankrotin ravintoa ovat kalat ja äyriäiset. Muiden krottien tapaan sillä on päänsä etuosasta töröttävää ruotoa, jolla se houkuttelee saalista sen eteen.

## Lähteet
Teppo Syrjälä

**Teppo Sakari Syrjälä** (s. 8. lokakuuta 1975 Jokioinen) on suomalainen estejuoksija ja kestävyysjuoksija, jonka ehdoton päämatka on 3&nbsp;000 metrin estejuoksu. Hän edustaa Tampereen Pyrintöä. Vuoteen 2002 hän edusti Jokioisten Jännettä ja vuosina 2003–2017 Teivo Stayersia. Hänen valmentajansa on Jaakko Mikola.

Kalevan kisoissa Syrjälä on voittanut pronssia 3&nbsp;000 metrin estejuoksussa vuonna 2006 Jyväskylässä. Tämän lisäksi Syrjälä on ollut esteissä pistesijoilla peräti 16 kertaa vuosien 1996 ja 2012 välillä. Suomen-mestaruuskilpailujen pistesijoja on ulkoradoilla tullut henkilökohtaisilla matkoilla myös 5&nbsp;000 metrillä, 10&nbsp;000 metrillä, puolimaratonilla, maratonilla ja maastojuoksussa.

Suomi–Ruotsi-maaotteluedustuksia estejuoksussa hänellä on vuosilta 1999, 2000, 2004 ja 2005. Parhaiten hän sijoittui vuoden 2000 maaottelussa, jossa hän sijoittui kolmanneksi.

Syrjälällä on myös pronssimitali maastojuoksun SM-kilpailujen pitkän matkan joukkuekilpailusta vuosilta 2005 ja 2018.

## Henkilökohtaiset ennätykset
### Ulkoradat

## Lähteet
Hound Dog

**”Hound Dog”** on Jerry Leiberin ja Mike Stollerin kirjoittama blues-kappale, jonka levytti ensimmäisenä Big Mama Thornton vuonna 1953. Hound Dogista on yli 200 eri versiota, joista tunnetuin on Elvis Presleyn versio vuodelta 1956. Presleyn versio on Rolling Stonen 500 mahtavimman kappaleen listan sijalla 19.

## Lähteet
Art Basel

**Art Basel** on vuonna 1970 perustettu, Sveitsin Baselissa vuosittain pidettävä taidenäyttelytapahtuma. Tapahtuma on levinnyt Aasiaan ja Amerikkaan Art Basel Hong Kongin ja Art Basel Miamin muodossa.

Tapahtumaviikon aikana tapahtumassa käy jopa satatuhatta vierasta. Heistä monet ovat taidekeräilijöitä. Myyjinä ovat maailman johtavat galleriat, jotka arvostavat Art Baselin asiantuntevaa yleisöä ja sen ostohalukkuutta.

## Lähteet

## Aiheesta muualla

*Art Basel. Virallinen sivusto.
Erikoismerkki

**Erikoismerkki** on normaaleista aakkosista tai numeroista poikkeava merkki. Niihin lukeutuvat esimerkiksi matemaattiset merkit. Erikoismerkkien käyttö on yksi tapa tehdä salasanasta vaikeammin arvattava.
Lusi (Hattula)

**Lusi** on kylä Hattulan Tyrvännössä, Kanta-Hämeen maakunnassa. Kylä sijaitsee Hämeenlinnasta Pälkäneelle johtavan kantatie 57 varrella, noin 20 kilometriä Hämeenlinnasta pohjoiseen. Lusi on muodostunut kyläksi joko rautakauden lopulla tai varhaiskeskiajalla. Ensimmäinen maininta Lusista löytyy vuodelta 1484. Lusin kylä kuului 1570-luvulla Lepaan kartanonherran läänityksiin.  

**Lusin kartanon** päärakennuksen runkona on ilmeisesti ollut Beurraeusten 1672 rakennuttama 4-kamarinen Pietilän asuinrakennus. Kartanon omistajia ovat olleet mm. parooni Otto Boije, kruununnimismies Gustav Levander sekä ritarit Svante Leijonmark ja Lorentz Ridderborg. Tarinan mukaan kuningas Kustaa III olisi vieraillut Lusissa ja piirtänyt nimikirjaimensa kartanon oveen joko 1775 tai 1787. 

Lusin kartano sai toisen kerroksen ja empireasun 1800-luvun alussa. Rannan puisto vanhoine vaahteroineen ja kirsikkapuineen saattaa olla jo 1700-luvulta. Myöhempiä omistajia olivat mm. Ingberg-suku sekä pietarilainen kauppias Josef Leverin. Hänen testamenttinsa pohjalta kartanon sai Tyrvännön kunta, joka 1930 jakoi sen pienemmiksi tiloiksi ja myi myös päärakennuksen.

## Lähteet
Rubber Factory

__NOTOC__
**Rubber Factory** on The Black Keysin kolmas studioalbumi, joka julkaistiin 7. syyskuuta 2004. 

## Kappaleet
Kaikki kappaleet kirjoittanut Dan Auerbach ja Patrick Carney, ellei toisin mainita.

# 
# 
# 
# 
# 
# 
# 
# 
# 
# 
# 
# 
# 

#### Japanin bonusraita
# 

## Kokoonpano
### Yhtye
* Dan Auerbach – sähkökitara, laulu, viulu, havaijinkitara, taputus, masteroija, tuottaja
* Patrick Carney – rummut, lyömäsoittimet, taputus, tuottaja, äänitys, masteroija

### Tuotanto
* Greg Calbi – masteroija
* Michael Carney – kannen suunnittelu

## Arvostelut
* AllMusic: 
* Rolling Stone: 
* Soundi: 

## Lähteet

## Aiheesta muualla
* ''Rubber Factory'' discogs.com -sivustolla
Unity

**Unity** tarkoittaa seuraavia asioita:

* Unity, Etelä-Sudanin osavaltio
* Unity, Kansainvälisen avaruusaseman moduuli
* Unity, pelimoottori
* Unity Technologies, Unity-pelimoottorin kehittäjä
* Unity, GNOME:n pohjautuva avoimen lähdekoodin työpöytäympäristö
Tähtiportti (täsmennyssivu)

**Tähtiportti** tai **Stargate** voi tarkoittaa:
* Tähtiportti, scifi-televisiosarja (10 kautta, 1997-2007)
* Tähtiportti, scifi-elokuva (1994)
* Tähtiportti, suomalainen elektronisen musiikin yhtye
* Tähtiportti, samannimisen yhtyeen albumi.
* Stargate, norjalainen musiikkituottajaryhmä
* *[[Stargate (videopeli)|Stargate]]*, vuoden 1981 videopeli, myös nimellä *Defender II*
* *[[Stargate (vuoden 1995 videopeli)|Stargate]]*, vuoden 1995 videopeli
* *[[Star Gate (kirja)|Star Gate]]*, vuoden 1958 tieteiskirja
* *[[Stargate Atlantis]]*, scifi-televisiosarja
* *[[Stargate Continuum]]*, scifi-elokuva
* *[[Stargate Origins]]*, scifi-televisiosarja
* **, scifi-elokuva
* *[[Stargate Universe]]*, scifi-televisiosarja
Jalkapallon Euroopan-mestaruuskilpailujen 2016 pudotuspelivaihe

**[[Jalkapallon Euroopan-mestaruuskilpailut 2016|Jalkapallon Euroopan-mestaruuskilpailujen 2016]] pudotuspelivaihe** alkoi 25. kesäkuuta 2016 ja päättyi 10. heinäkuuta 2016 loppuotteluun Saint-Denis'ssä, Ranskassa.

## Karsiutuneet joukkueet
Kuuden lohkon voittajat ja toiseksi tulleet etenivät suoraan pudotuspelivaiheeseen, kuten myös neljä parasta kolmanneksi sijoittunutta joukkuetta.



## Turnauspuu



## Neljännesvälierät
### Sveitsi vs. Puola



### Wales vs. Pohjois-Irlanti



### Kroatia vs. Portugali



### Ranska vs. Irlanti



### Saksa vs. Slovakia



### Unkari vs. Belgia



### Italia vs. Espanja



### Englanti vs. Islanti



## Puolivälierät
### Puola vs. Portugali



### Wales vs. Belgia



### Saksa vs. Italia



### Ranska vs. Islanti



## Välierät
### Portugali vs. Wales



### Saksa vs. Ranska



## Loppuottelu

## Lähteet
Pieter Mortier

**Pieter Mortier** (myös nimellä Pierre Mortier, 1661 Leiden – 1711 Amsterdam) oli ranskalaista syntyperää oleva kartografi, kaivertaja sekä kirjakauppias, joka toimi Amsterdamissa Hollannissa 1600-luvun lopussa ja 1700-luvun alussa. Hänen uransa huippuna voidaan pitää loistavaa meriatlasta ''Le Neptune François''.

## Perhe
Pieter Mortierin isovanhemmat olivat ranskalaisia pakolaisia. Sekä isoisä Martijn de Mortier että isoäiti Jenne de Lanoy syntyivät Bonissa tai Bondyssa Pariisin lähellä. He muuttivat Leideniin Hollantiin avioituessaan vuonna 1625, ja saivat pojan nimeltä Pieter. Vuonna 1655 tämä vanhempi Pieter avioitui Anna Bootin kanssa. He muuttivat Amsterdamiin joko vuonna 1661 tai 1662 sen jälkeen, kun heidän poikansa Pieter oli syntynyt. Nuoremmasta Pieter Mortierista tuli sittemmin kirjakauppias.

## Ura
Pieter Mortierille oli vuonna 1690 myönnetty oikeus julkaista ja levittää ranskalaisten kustantajien karttoja ja kartastoja Hollannissa. Tästä etuoikeudesta hän otti täyden hyödyn irti. Mortierille oli helpompaa päästä käsiksi ranskalaisten kartografien tuotantoon syntyperänsä tähden. Näin hän pääsi julkaisemaan sellaisten kartantekijöiden aineistoa kuin esimerkiksi Guillaume Delisle, Nicolas de Fer, Alexis-Hubert Jaillot, Nicolas Sanson sekä Frederik de Wit. Mortierin liiketoiminnan nousu menestykseen rakentui pitkälti tämän varaan.

Useimmat muut hollantilaiset kustantajat olivat jähmettyneet paikoilleen ja vain julkaisivat uudelleen entisiä, jo vanhentuneita karttojaan. Sen sijaan ranskalaiset kartantekijät tuottivat tarkempia ja ajantasaisempia karttoja kuin kukaan muu. Mortier hyödynsi hienoa hollantilaista painotaitoa ja julkaisi koristeellisia ja hyvälaatuisia painoksia tuoreista ranskalaisista kartoista. Hänen painonsa ylin saavutus oli suuremmoisen merikartaston ''Le Neptune Françoisin'' julkaiseminen.

## Perintö
Pieter Mortier kuoli vuonna 1711. Hänen leskensä jatkoi painotoimintaa, kunnes Pieterin poika Cornelius siirtyi yrityksen johtoon vuonna 1721. Cornelius Mortier otti liikekumppanikseen lankonsa Jean Covensin. Covens & Mortierin kustantamo jatkoi karttojen ja atlasten julkaisua vuoteen 1866 saakka.

## Lähteet

## Aiheesta muualla
Pokrovsk

**Pokrovsk** voi tarkoittaa ainakin seuraavia:

* Pokrovsk (), kaupunki Sahan tasavallassa Venäjällä
* Pokrovsk (), kaupunki Donetskin alueella Ukrainassa, vuoteen 2016 *Krasnoarmijsk*.

## Katso myös
* Pokrovskoje
Alcover

**Alcover** on muun muassa seuraavien henkilöiden sukunimi:

* Antoni Maria Alcover (1862–1932), espanjalainen pappi ja kirjailija
* Joan Alcover (1854–1926), espanjalainen runoilija
Argentiinansarvisammakko

**Argentiinansarvisammakko** eli **koristesarvisammakko** (*Ceratophrys ornata*) on Etelä-Amerikassa tavattava sammakkoeläinlaji.

## Levinneisyys
Argentiinansarvisammakkoa tavataan Argentiinassa, Brasiliassa ja Uruguayssa. Laji on vähenemässä ja se on luokiteltu silmälläpidettäväksi.

## Elinympäristö
Argentiinansarvisammakko elää ruohikkoalueilla väliaikaisten vesistöjen lähellä sekä tienvarsien ojissa ja kastellulla maatalousmaalla. Se munii väliaikaisten lampien pohjalle.

## Lähteet

## Aiheesta muualla
*Sammakkolampi: Koristesarvisammakko (''Ceratophrys ornata'')
*Faunatar: Sarvisammakot  (pdf)
*ITIS: Ceratophrys ornata
Livson

**Livson** on seuraavien merkittävien suomalaisten sukunimi:

* Aron Livson (1916–2016), kiinteistöneuvos, Suomen juutalaiset sotaveteraanit ry:n puheenjohtaja
* Dennis Livson (1946–2013), lastenohjelmatuottaja ja huvipuistoyrittäjä
* Simon Livson (s. 1982), rabbi
Borgdalsbergin linnavuori

**Borgdalsbergin linnavuori** () on Ahvenanmaalla Saltvikin Näsissä Toböle träskin rannassa sijaitseva linnavuori.

## Linnavuori
Linnavuori sijaitsee kalliomäellä, jota kutsutaan nimellä Borgdalsberget. Kalliomäki työntyy hieman ulos Toböle träskin rannasta muodostaen jyrkkärantaisen niemen, joka kohoaa noin 40 metriä järven vedenpintaa ja noin 20 metriä ympäristöään korkeammalle. Mäen pohjois- ja itäpuolella järvi ja rinteet toimivat linnoittautuneiden eduksi. Lisäksi luoteis-, pohjois-, itä- ja kaakkoispuolilla mäen lakea kiertää jyrkänne. Matts Dreijerin piirroksen mukaan mäen lounaisrinne on ollut suojaton ja sinne on rakennettu suojavarustukset, joiden jäänteinä ovat vaikuttavat kivivallit. Kivivalleja on rakennettu paikoin 2–4 sisäkkäin varmistaen vankan puolustuksen. Myös mäen alarinteissä on viidessä kohtaa suojavarustuksien jäänteitä kaikissa eri ilmansuunnissa. Suurimmat kivivallit ovat nykyäänkin korkeudeltaan kaksimetrisiä. Linnan sisäänkäynti sijaitsee luonaiskulmassa, josta on löydetty kolme ulkolinnaa suojaamassa porttia. linnapiha on hehtaarin kokoinen.

## Tutkimuksia
Linnavuori on mainittu jo 1600-luvulla ilmestyneessä ”Antikvitetsransakningar”.

## Lähteet
Borgbodan linnavuori

**Borgbodan linnavuori** () on Ahvenanmaalla Saltvikissä vajaa kolme kilometriä Saltvikin kirkosta itäkaakkoon sijaitseva linnavuori.

## Linnavuori
Mäki jolla muinaislinna on sijainnut on nimeltään Borgöberget ja se on kohoaa 35 metriä ympäristöään korkeammalle. Mäki on kooltaan noin kymmenen hehtaaria ja sitä peittää nykyään metsä. Mäen laki on kallioinen ja siellä metsä on harvempaa. Mäen pohjois- ja itärinteillä on jyrkänteet, mutta muut rinteet ovat loivia. Pohjoisrinteen jyrkänteen länsipäässä sijaitsee suojavarustuksen alku.

Muinaislinnan varustuksesta on vielä nähtävillä niiden kiviset jäänteet sekä neliskulmaisen puutornin perustukset. Kivivalli kulkee ensin etelään 100 metriä, missä se kaartaa itään 200 metriä tehden matkalla yhden mutkan. Idässä valli kääntyy pohjoiseen seuraten 30 metriä jyrkännettä. Kivivalli on paikoin jopa metrin korkuinen. Lännessä sijainnutta linnanporttia suojasi 85×25-metrinen esilinnaksi kutsuttu alue, joka oli suojattu omalla suojavarustuksella. Myös linnan itäpäässä vaikuttaa olleen pieni portti. Linnapihan eteläosassa vaikuttaa olevan talonpohja, jonka keskellä sijaitsee tulisijan jäänteet. Linnan kokonaispinta-ala on noin kolme hehtaaria. Muinaislinna on ollut pinta-alaltaan suurempi kuin mikään Mälarin alueen linnoitus, joka oli muinaislinnan käyttöaikaan merkittävä keskus Itämeren alueella.

## Ajoitus
Linnaa käytettiin viikinkiajalla ja silloin sen kolmella sivustalla oli järvenrantaa. Linnan kaakkoispuolella oleva Ryssböle träsk on nykyään matala ja ruohottunut järvi. Sen laskuojan ympäristö on myös soistunutta.

## Tutkimuksia
Vanhin säilynyt maininta linnavuoresta on Boëtius Mureniukselta vuonna 1657. Tekstissä esitetään käsitys, että linnan ja Borgbon niityn välissä ylläpidettiin aitaa. ”Anikvitetsransaknigar”-julkaisussa kirjoitettiin vuonna 1674, että *”I Prästegårdz Engen, hvilken kalls Borge Eng, ähr een stoor myckenheet aff Stenar Yppå ett högt berg, lijkasom ther skulle hafva byggias een Skantz, haar och lijaksom 2 Porttar i Sunnan och i Västan före; Stenarne liggia ther kringlagda”*. Linna kuului 1600-luvulla seurakunnan pappilaan.


BorgbodaGravfält1.JPG|Opastaulu muinaisalueesta
Borge fornborg i Borgboda, Saltviks kommun, den 4 augusti 2012, bild 3.JPG|Linnavuoren kävijöitä tervehtii portti.
Borge fornborg i Borgboda, Saltviks kommun, den 4 augusti 2012, bild 5.JPG|Näkymä linnavuoren laelta.
Borge fornborg i Borgboda, Saltviks kommun, den 4 augusti 2012, bild 6.JPG|Kivisiä vallin jäänteitä.
Borge fornborg i Borgboda, Saltviks kommun, den 4 augusti 2012, bild 7.JPG|Vallia


## Lähteet

## Aiheesta muualla
* Spotting History: Borgboda Hillfort
* The Megalithic Portal: Borgboda Hillfort - Hillfort in Finland
Aron Livson

**Aron Livson** (25. toukokuuta 1916 Sortavala, Suomen suuriruhtinaskunta – 5. kesäkuuta 2016 Espoo) oli suomalainen kiinteistönvälittäjä. 

Livson oli Suomen Kiinteistönvälittäjäliitto ry:n kunniapuheenjohtaja ja Suomen juutalaiset sotaveteraanit ry:n puheenjohtaja.

Livsonin isä oli hattutehtailija Simon Lifson, joka perusti Itä-Suomen lakkitehtaan. Lifson oli kotoisin Ulan kylästä Vitebskistä, Venäjän keisarikunnasta, nykyisen Valko-Venäjän alueelta. Aaron Livson muutti äitinsä kuoleman jälkeen vuonna 1918 perheensä kanssa Viipuriin, jossa hän vietti lapsuutensa. 

## Lähteet
Borgön linnavuori

**Borgön linnavuori** on Ahvenanmaalla Hammarlandissa Marsundin salmen suulla olevan Borgön saaressa sijaitseva linnavuori.

## Linnavuori
Linnavuori sijaitsee Borgön luoteiskulmassa Gavelbergetin huipulla. Mäen lakialetta rajaa lännessä ja pohjoisessa jyrkänne, jota on hyödynnetty linnan puolustuksessa. Mäen itä- ja etelärinteet ovat loivat ja niille on rakennettu puolustusvarustukset, joiden jäännökset on merkitty näkyviin Kansalaisen karttapaikkaan. Matts Dreijerin julkaiseman piirroksen mukaan linnapiha on ollut 110 metriä pitkä ja 50–60 metriä leveä. Hän ilmoittaa pihan pinta-alaksi 3/4 hehtaaria. Puolustusvarustuksista on jäljellä kivivallit, jotka ovat enimmillään metrin korkuiset. Linnan 8 metriä leveä ”portti” on sijainnut koilliskulmauksessa, jossa sijaitsee jyrkänteestä alkava lyhyt kivivalli. Portista jatkuu yli 60 metriä pitkä suora kivivalli pohjois-eteläsuuntaisena ja se kaartuu länteen 50 metrin mittaisena. Linnan kaakkoiskulmassa sijaitsee kasa nyrkin ja pään kokoisia kiviä, joka arvellaan olleen varasto heittokiviä.

Linnasta aukeaa esteetön näkymä aukeaa Ahvennanmerelle ja Eckerön eteläpuolelle, joita on mahdollisesti tarkkailtu sieltä.

## Tutkimuksia
Vuorilinna on mainittu ”Antikvitetsransakningar”-julkaisussa vuosilta 1667–1674.

## Lähteet
Hammarlandin linnavuori

**Hammarlandin linnavuori** () on Ahvenanmaalla Hammarlandissa Västmyraträskin luoteisrannalla sijaitseva linnavuori.

## Linnavuori
Hammarlandin linnavuori sijaitsee mäellä usean kylän välisessä metsämaastossa järven rannalla. Mäki on lähes paljas kallio, jonka länsi-, pohjois- ja itäsivuja reunustavat jyrkänteet. Eteläsivulla on matalampi jyrkänne, jota on vahvistettu noin 40 metriä pitkällä suojavarustuksella. Suojavarustuksesta on jäljellä kivivalli, joka on 3 metriä leveä ja metrin korkea. Sen alakerros on ladottu säännöllisesti. Vallin päässä ja jyrkänteen välissä sijaitsee 4 metriä leveä portti. Myös vallin länsipäässä sijaitsee kapea sisäänkäynti. Linna-alueen eteläsivustalla on useita heitinkivistä koottuja kasoja. Jyrkänteiden ja suojavarustusten rajaama alue on 150 × 150 metriä suuri ja sen pinta-ala on Matts Dreijerin mukaan 1,5 hehtaaria suuri. Linnapihan alueella on kaksi vesilammikkoa.

Linnavuorelta on esteetön näkyvyys jokaiseen ilmansuuntaan paitsi etelään. Vuorelta on suora näköyhteys ainakin viidelle mäelle, joita ovat Högberg Hellesbyssä, Vålberg Såliksessa, Botberg Lillbolstadsissa, Kasberg ja Orrdalsklint Saltvikissä.

## Tutkimuksia
Vanhin säilynyt maininta linnavuoresta on Boëtius Mureniukselta vuonna 1642.

## Lähteet
Jomalan linnavuori

**Jomalan linnavuori** () on Ahvenanmaalla Jomalan Dalkarbyssä ja  Maarianhaminan pohjoispuolella sijaitseva linnavuori.

## Linnavuori
Dalkarbyssä sijaitsee Prästträsketin äärellä yli 70 metriin kohoava Kasberget, joka on toiminut vartiovuorena kylän asukkaille. Järven eteläpuolella sijaitsee hieman matalampi Borgberget, jonka korkeimman kohdan rinteitä kiertää 130 metrinen kivivalli. Mäen laki on jyrkin idän puolella. Muut rinteet ovat vaatineet suojakseen suojavarustuksen, jonka jäänteitä kivivallit ovat. Valli on paikoin vaikea havaita, mutta sen kulun pääpiirteet huomaa selvästi kolmesta katkoksesta huolimatta. Se alkaa pohjoisessa jyrkänteen päältä ja kiertää lakea samalla korkeudella yli 180 astetta. Mäen pohjoispuolella sen juurella sijaitsee vielä yksi muuri, joka ojentuu ensin yli 50 metriä pohjoiseen ja kääntyy kohtisuoraan itään lähes 40 metriä. Muuri jatkuu vielä 20 metriä itään 20 metrin katkoksen jälkeen. Muurin päässä sijaitsee kiviröykkiö, joka lienee hautakumpu. Lähellä on parisen kymmentä muutakin kivilatomuksia tai -kasoja. Aluetta kutsutaan nimellä Korshaga.

Mäen itäpuolella sijaitsee Borgdalskällan, joka on ehtymättömästi pulppuava lähde.

Kasberget-IMG 6692 94.jpg|Kasbergetin ja Borgberetin alla sijaitsee Prästträsket
Kasberget-IMG 6688 91.jpg|Kasberget on Borgbergetin viereinen vuori

## Lähteet
Hopeajärvi (EP)

__NOTOC__
**Hopeajärvi** on samannimisen suomalaisen rockyhtyeen EP-levy, joka julkaistiin 12" vinyylinä heinäkuussa 2013.

Rumban arvostelussa Joonas Kuisma uhosi yhtyeen olevan sen hetken paras suomalainen rockyhtye.

## Kappaleet
### A-puoli
#
#
#
#

### B-puoli
#
#
#

## Kokoonpano
* Teemu Tanner – laulu, kitara, kosketinsoitin
* Ukko Perttilä – kitara
* Ari Salonen – basso, laulu, tamburiini, äänittäjä, miksaaja
* Timo Tikka – rummut, laulu

+

* Lauri Hyvärinen – kitara (kappale 2)

## Arvostelut
* Rumba: 

## Lähteet

## Aiheesta muualla
* Discogs
Karl Alexander Pfaler

**Karl Alexander Pfaler** (24. toukokuuta 1846 Kuortane – 18. kesäkuuta 1916 Kuhmoniemi) oli suomalainen kirkkoherra, rovasti ja kansanperinteen kerääjä.

Pfalerin vanhemmat olivat Muonion ja Nurmeksen kirkkoherra, lääninrovasti Karl Ferdinand Pfaler (1817–1879) ja Ebba Adolfina Holmström. Hän pääsi ylioppilaaksi Oulun alkeisoppilaitoksesta 1868 ja hän suoritti Helsingin yliopistossa teologian erotutkinnon 1872. Pfaler vihittiin papiksi 1872.

Pfaler toimi Leppävirran kirkkoherran apulaisena ja vt. kappalaisena 1872–1874 ja 1875–1877, Juuan vt. kappalaisena 1874–1875, sekä Nurmeksen kirkkoherran sijaisena ja apulaisena 1879–1885. Hän oli Kuhmoniemen kirkkoherrana vuodesta 1885 alkaen aina kuolemaansa saakka. Hän sai rovastin arvon 1886. Pfaler julkaisi vuonna 1909 kotiseutukuvauksen Kuhmoniemen (nykyinen Kuhmo) pitäjästä. Pfaler teki myös muistiinpanoja Kuhmoniemen kansankielestä ja keräsi tietoja paikallisista sanoista, sananparsista ja sukunimistä.

Pfaler oli naimisissa vuodesta 1874 Hilda Fredrique Lindbladin kanssa. Heidän poikansa pastori Kaarlo Väinö Johannes Pfaler (1877–1954) oli kappalaisena Paltamossa ja Leppävirralla 1910–1917, mutta erosi kirkosta 1917 ja oli sitten helluntaiherätyksen saarnaajana ja Vapaakirkon pastorina Jyväskylässä.

## Teoksia
Nimellä *K. A. Pfaler*:
* *Sananen sunnuntaikoulun-opettajille maaseurakunnissamme*. 1883
* *Sananen armonvapaus-opin kehkeytymisestä*. Tutkimuksia jumaluus-opin alalla 4. Telén, Kuopio 1884
* *Muistelmia Kuhmoniemen seurakunnasta* ; kokoili K. A. Pfaler. Kansanvalistusseuran kotiseutukuvauksia 3-4. Helsinki 1909, näköispainos Kuhmo 1989, uusintapainos Kuhmon Kotiseutuyhdistys, Kuhmo 2014

## Lähteet
Kongeå

**Kongeå** on joki Tanskassa. Joki on noin 60 kilometriä pitkä. Se saa alkunsa Koldingin lounaispuolelta Vamdrupista, virtaa länteen Jyllannin niemimaan poikki ja laskee Vattimereen Riben koillispuolella.

Kongeålla on historiallista merkitystä, sillä se on ollut rajajokena historian eri vaiheissa: Tanskan ja Schleswigin herttuakunnan rajana 1200-luvulta 1400-luvulle, Tanskan ja Schleswigin tullirajana 1500-luvulta 1800-luvulle sekä Tanskan ja Saksan keisarikunnan välisenä rajana vuosina 1864–1920.

## Lähteet
*
Thielemannin tipat

**Thielemannin tipat** olivat apteekeista aikoinaan saatavilla ollut vatsakipuihin tarkoitettu lääke, joka sisälsi oopiumitinktuuraa ja valeriaanaa. Muita vastaavanlaisia apteekeista saatavilla olleita lääkkeitä olivat *Inosemzeffin tipat*, *Belajevin tipat*, *Törnrothin vatsatipat* ja *Ursinin tipat*. 

## Lähteet
Aleksandr Feklisov

**Aleksandr Semjonovitš Feklisov** (9. maaliskuuta 1914 – 26. lokakuuta 2007) oli neuvostoliittolainen vakooja ja KGB-upseeri. Hän sai tietoa Julius Rosenbergilta ja Klaus Fuchsilta. Hän työskenteli vuosina 1940–1946 Neuvostoliiton New Yorkin -konsulaatissa. 

Feklisovin haastattelulausunnon mukaan Rosenbergit eivät olleet antaneet mitään merkittävää tietoa eivätkä atomisalaisuuksia ja siksi heidän kuolemantuomionsa oli virheellinen.

## Lähteet
Rakennetaan kaupunki

__NOTOC__
**Rakennetaan kaupunki** on alternative rock -yhtye Hopeajärven single, joka julkaistiin helmikuussa 2014 levymerkillä Full Contact. Siitä julkaistiin kaksi 7" vinyylipainosta, joista 350 mustalla ja 150 kirkkaalla vinyylillä.

## Kappaleet
### A-puoli
#

### B-puoli
#

## Lähteet

## Aiheesta muualla
* Discogs
ADAC GT Masters

**ADAC GT Masters** on urheiluautosarja, jonka on perustanut Stéphane Ratel Organisation (SRO). Sarja käynnistyi vuonna 2007, ja sitä tukee Saksan autourheiluliitto ADAC. 

Pääasiassa sarjan kilpailut ajetaan Saksassa. Sarjassa ajetaan GT3-luokituksen autoilla.

## Mestarit

## Aiheesta muualla

* Sarjan viralliset kotisivut
Wernerin projektio

**Wernerin projektio** on kartioprojektioiden pohjalta kehitetty oikeapintainen karttaprojektio. Siitä käytetään myös nimityksiä **Stabin–Wernerin projektio** tai **Stabiuksen–Wernerin projektio**.  Koska se kuvaa koko maapallon sydämen muotoisena, se tunnetaan myös nimellä **kordiformi**. Projektion esitti tiettävästi ensimmäisenä Johannes Stabius (Stab) Wienissä noin vuonna 1500, mutta sitä kehitti myöhemmin nürnbergiläinen seurakuntapappi Johannes Werner (1466–1528), joka myös teki sen yleisemmin tunnetuksi.

Projektio on Bonnen projektion rajatapaus, jossa standardileveyspiiriksi on valittu jompikumpi navoista (90°N/S). Projektiossa kaikki leveyspiirit näkyvät samankeskisinä ympyränkaarina, joiden keskipiste on navalla. Kartan reunoilla olevien alueiden muodot vääristyvät suuresti, mutta etäisyydet leveyspiirejä pitkin ovat kartassa kaikkialla oikeassa suhteessa, samoin etäisyydet keskipituuspiiriä pitkin ja kaikki etäisyydet navalta. Myös alueiden pinta-alat näkyvät kartalla oikeassa suhteessa.

Wernerin projektiota käyttivät Gerhardus Mercator ja Abraham Ortelius 1500-luvun lopulla Aasian ja Afrikan kartoissaan, mutta kun yleisempi Bonnen projektio, jossa standardileveyspiiri voidaan siirtää keskelle kuvattavaa aluetta, tuli tunnetuksi, Wernerin projektio jäi käytännöllisesti katsoen pois käytöstä.

## Lähteet
Luettelo Kauniaisten julkisista taideteoksista ja muistomerkeistä

**Luettelo Kauniaisten julkisista taideteoksista ja muistomerkeistä** sisältää Kaunaisten kaupungissa olevat pysyvät julkiset taideteokset , muistomerkit ja muistolaatat.

__TOC__
## Julkiset taideteokset, muistomerkit ja muistolaatat

## Julkisilta paikoilta poistetut ja tuhoutuneet teokset

## Lähteet
*
* Kauniaisten karttapalvelu, kaupunginosat

### Viitteet

## Aiheesta muualla

*
Rauli Svento

**Rauli Svento** (21. heinäkuuta 1951, Helsinki) on suomalainen taloustieteilijä. Hän on työskennellyt professorina Oulun yliopiston kauppakorkeakoulussa vuodesta 1998. Sventon tutkimukset keskittyvät sähkömarkkinoiden toimintaan, aluetalouksiin, ympäristötaloustieteeseen sekä terveystaloustieteeseen.

Svento on koulutukseltaan filosofian tohtori. Hän väitteli tohtoriksi Oulun yliopistosta vuonna 1990 otsikolla "Tutkimus kulutusfunktion
tulokäsitteestä".

## Lähteet

## Aiheesta muualla
*
Kaikki viimeiset sanat

**Kaikki viimeiset sanat** on yhdysvaltalaiskirjailija John Greenin esikoisromaani. Englanninkielinen alkuperäisteos *Looking for Alaska* julkaistiin vuonna 2005 ja Helene Bützowin suomenkielinen käännös vuonna 2014. Kirja sai vuonna 2006 American Library Associationin parhaan nuortenkirjan Michael L. Printz -palkinnon, ja oli yhdistyksen vuonna 2015 laatiman Yhdysvaltain kirjastojen kiistanalaisimpien kirjojen listan kärjessä sisältämänsä seksuaalisen materiaalin ja kiroilun vuoksi. Se kertoo teini-ikäisestä Miles Halterista, joka lähtee sisäoppilaitokseen saadakseen vaihtelua tylsäksi käyneeseen elämäänsä. Se perustuu pitkälti Greenin omiin kokemuksiin sisäoppilaitoksen opiskelijana.

*Kaikki viimeiset sanat* nousi New York Timesin myydyimpien kirjojen listalle sijoituttuaan lasten pokkareiden listalla kymmenenneksi heinäkuussa 2012, yli seitsemän vuotta kirjan julkaisemisen jälkeen. Tammikuuhun 2017 mennessä se oli ollut nuorten aikuisten pokkareiden kymmenen kärjessä 67 viikkoa.

## Lähteet
* 

### Viitteet
Arvoitus nimeltä Margo

**Arvoitus nimeltä Margo** on yhdysvaltalaiskirjailija John Greenin romaani. Englanninkielinen alkuperäisteos *Paper Towns* julkaistiin vuonna 2008 ja Helene Bützowin suomenkielinen käännös vuonna 2015.

Kirjan pohjalta tehty elokuva *[[Paper Towns]]* sai ensi-iltansa 24. heinäkuuta 2015. Sen pääosissa näyttelevät Nat Wolff ja Cara Delevingne.

## Lähteet
*
Phil Di Giuseppe

**Phillip ”Phil ”Di Giuseppe** (s. 9. lokakuuta 1993 Maple, Ontario) on kanadalainen jääkiekkoilija, joka pelaa NHL-seura Winnipeg Jetsin organisaatiossa.

Ennen ammattilaisuraansa Di Giuseppe pelasi NCAA-yliopistokiekkoa Michiganin yliopiston joukkueessa. Hän oli Hurricanesin toisen kierroksen varaus vuoden .

## Lähteet
Luettelo Espoon julkisista taideteoksista ja muistomerkeistä

**Luettelo Espoon julkisista taideteoksista ja muistomerkeistä** sisältää Espoon avoimilla, julkisilla paikoilla olevat patsaat, veistokset, muistomerkit ja muistolaatat.

Tässä luettelossa ei mainita Länsimetron asemilla tai niiden lähellä olevia teoksia. Niistä on Luettelo Helsingin metron taideteoksista.

## Luettelo taideteoksista, muistomerkeistä ja muistolaatoista

 Luettelossa on 111 kohdetta.

## Julkisilta paikoilta poistetut ja tuhoutuneet teokset

## Huomioita

## Lähteet
*Espoon kaupunginosat
*
*
*

### Viitteet

## Kirjallisuutta
*

## Aiheesta muualla
Kosti Ahonen

**Kosti Ahonen** (12. elokuuta 1920 Lahti – 12. marraskuuta 2003 Lahti) oli suomalainen kuvanveistäjä ja taidemaalari, joka tunnettiin naivistina.  

Ahonen kävi Lahden Taideyhdistyksen piirustuskoulun 1949–1954. Hän harjoitti taiteellisen työskentelynsä ohessa useita eri ammatteja autonkuljettajasta muusikkoon. Hänen töitään oli ensimmäisen kerran esillä 1950, jolloin hänestä tuli Lahden taideyhdistyksen jäsen. Ahonen oli myös Taidemaalariliiton jäsen. Ahosen tuotantoon kuuluu yli 50 maalausta, etenkin maisemamaalauksia. 1960-luvulla hän alkoi tehdä myös puuveistoksia ja puisia taideteoksiksi muotoiltuja monikäyttöhuonekaluja. Hän teki myös alttariveistoksia ja muistomerkkejä. Erityisen merkittävänä yksittäisenä kokoelmana (kymmeniä tauluja) häneltä voidaan mainita paavolan kaupunginosan joillekin liiankin realistinen ikuistaminen ennen kuin nämä vanhat puutalot purettiin uudempien rakennusten tieltä (kokoelmasta suurin osa lahjoitettu Lahden kaupunginmuseolle, joskin vain yksittäisiä teoksia ollut viime aikoina nähtävillä). Jotkin veistosten aiheet ovat uskonnollisia, mutta niihinkin sisältyy omintakeista huumoria, kuten esimerkiksi luonnollisen kokoiseen *Taivaan portilla* -teokseen (1989). Omasta kodistaan Ahonen loi eräänlaisen kokonaistaideteoksen, joka oli täynnä maalauksia ja veistoksia.

## Lähteet

## Aiheesta muualla

*
Skjern Å

**Skjern Å** on joki Tanskassa. Joki on noin 90 kilometriä pitkä, maan neljänneksi pisin joki. Skjern Å on virtaamaltaan Tanskan vuolain virta: sen keskivirtaama on noin 30 kuutiometriä sekunnissa.

Skjern Å saa alkunsa Billundin koillispuolelta, virtaa länteen Jyllannin niemimaan poikki ja laskee Pohjanmereen Skjernin länsipuolella, Ringkøbingin eteläpuolella.

## Lähteet
* 

## Aiheesta muualla
Teoria Katherinesta

**Teoria Katherinesta** on yhdysvaltalaiskirjailija John Greenin romaani. Englanninkielinen alkuperäisteos *An Abundance of Katherines* julkaistiin vuonna 2006 ja Helene Bützowin suomenkielinen käännös vuonna 2016. Kirja kertoo lapsinero Colin Singletonista, joka tyttöystävästänsä jättämänä lähtee automatkalle parhaan ystävänsä Hassanin kanssa ja yrittää samalla löytää matemaattisen kaavan, jolla voisi ennustaa romanttisia suhteita.

*Teoria Katherinesta* sai Michael L. Printz -kunniamaininnan vuonna 2007, ja American Library Association valitsi sen yhdeksi vuoden 2007 parhaista nuorten aikuisten kirjoista. Saamastaan tunnustuksesta huolimatta sitä on myyty Greenin kirjoittamista kirjoista vähiten.

## Lähteet
* 

### Viitteet
Jack Hylton

**Jack Hylton** (oik. **John Greenhalgh Hilton**; 2. heinäkuuta 1892 Great Lever, Lancashire, Iso-Britannia – 29. tammikuuta 1965 Lontoo, Iso-Britannia) oli brittiläinen orkesterinjohtaja ja impressaari, joka nousi huomattavaan asemaan brittiläisten tanssiyhtyeiden aikakaudella 1920–1940-luvuilla.

## Nuoruus ja ura
Jack Hylton (silloin John Greenhalgh Hilton) syntyi Great Leverin kylässä, Lancashiressä lähellä Boltonia vuonna 1892. Hänen isänsä George Hilton oli amatöörilaulaja paikallisessa labour clubissa, ja Jack opetteli soittamaan pianoa ja oli mukana näyttämöllä isänsä kanssa. Myöhemmin isä osti pubin läheltä Little Leveristä. Jack lauloi asiakkaille ja sai nopeasti kutsumanimen ”the singing mill-boy”. Lisäksi hän toimi pianistina monissa yhtyeissä.

Jackilla ei tiettävästi ollut muita ura-aikomuksia kuin esiintymisala. Vuonna 1909, jolloin hän oli vain seitsemäntoistavuotias, hän oli jo kokenut esiintyjä. Hieman myöhemmin hän muutti Lontooseen, jossa hän toimi pianistina 400 Clubilla ja soitti Stroud Haxton Bandin kanssa. Ensimmäisen maailmansodan aikana Hylton toimi 20th Hussarsin kapellimestarina.

## Yksityiselämä
Hylton oli naimisissa kahdesti, vuosina 1913–1929 Ennis Parkesin kanssa ja vuosina 1963–1965 Beverley Prowsen kanssa. Hänellä oli kaksi tytärtä ja poika.

## Kuolema
Hylton alkoi valittaa 26. tammikuuta 1965 kipua rinnassa ja vatsassa, ja hänet vietiin Lontooseen sairaalaan, jossa hän kuoli sydänkohtaukseen kolme päivää myöhemmin 72-vuotiaana. Hänet on haudattu Pyhän Katariinan hautausmaalle Gosfieldiin Essexiin.

## Lähteet

## Aiheesta muualla
*JackHylton.com, virallinen verkkosivusto 
*Jack Hylton Internet Archive -sivustolla
Kokoelma- ja konservointikeskus

**Kokoelma- ja konservointikeskus** on Museoviraston vuonna 2016 valmistunut muun muassa museokokoelmien säilytys- ja konservointipalveluja tarjoava keskus Vantaan Hakkilassa. Keskus on rakennettu entisen logistiikkakeskuksen tiloihin ja sen pinta ala on noin 23&nbsp;000 neliömetriä. Ensimmäiset museoesineet siirrettiin Vantaalle toukokuussa 2016.

Keskuksessa työskentelee parikymmentä työntekijää kuten konservaattoreita ja kokoelmien henkilökuntaa, sekä digitointiprojektien henkilöitä. Keskus tarjoaa kokoelmien hoito- ja säilytyspalveluita myös muille museoille ja tahoille.

## Tilat
Rakennuksen pinta-ala avaamisen aikana vuonna 2016 oli 16&nbsp;000 neliömetriä, mutta muutamaa vuotta myöhemmin tiloja laajennettiin 7&nbsp;000 neliömetrillä. Kokoelma- ja konservointikeskus on siis merkittävästi suurempi kuin Museoviraston 9&nbsp;600 neliömetrin kokoinen keskusvarasto Orimattilassa. Hyllymetrejä on yhteensä noin 25 kilometriä: kuvakokoelmien Journalistisen kuva-arkiston JOKA:n kokoelmien säilytystilassa on noin 12&nbsp;000 hyllymetriä. Lisäksi sähköisissä siirtohyllyissä hyllytasoja on ensimmäisessä toteutusvaiheessa 8&nbsp;000 metriä ja kuormalavahyllyissä noin 5&nbsp;000 metriä.

Olosuhdehallittuja työ- ja säilytystiloja on 14. Tilat täyttävät yhdeksän eri olosuhdevaatimusta. Konservoinnissa  ja säilytyksessä on omat työtilat eri materiaaleille sekä pakaste- ja kylmiötiloja. Tiloissa on myös erityislaitteita ja tekniikkaa, jota ei ole muualla Suomessa ja jotka on räätälöity konservoinnin tarpeisiin. Viisimetrinen tyhjiöpakastekuivain on Suomen suurin. Rakennuksessa on röngtenhuone, digitaalinen röngtenlaite, röntgenfluoresenssi (XRF) ja FTIR -laitteet.

## Kokoelmat

Kokoelma- ja konservointikeskukseen sijoitetaan aikaisemmin väliaikaisissa varastoissa eri puolilla eteläistä Suomea säilytetyt Kansallismuseon kokoelmiin kuuluvat esineet ja osa Museoviraston täydestä Orimattilan keskusvaraston kokoelmista, kuten yleisetnografiset eli Euroopan ulkopuoliset kokoelmat ja tulevaisuudessa kaikkien kokoelmien uushankinnat. Orimattilan keskusvarasto on kuitenkin vielä pitkään Kansallismuseon kokoelmien pääsäilytystila. Kokoelma- ja konservointikeskukseen sijoitetaan pysyvästi Journalistien kuva-arkiston JOKA:n 7,5 miljoonaa lehtikuvaa sekä arkeologisia maalöytöjä.

Museoesineiden siirto aloitettiin toukokuussa. Ensimmäisenä siirrettiin suljettujen kartanomuseoiden, Pukkilan kartanon, Anjalan kartanon ja Rapolan kartanon kokoelmia sekä Suomen merimuseon esineistöä.

## Tilojen omistus ja muutostyöt

Kiinteistö toimi ennen tukkuliikke Inex Partners Oy:n logistiikkakeskuksena, kunnes se keskitti toimintansa Sipoon Bastukärriin. Kiinteistön omistaa Kokoelmakeskus Ky, jota edustaa CapMan Real Estate I Ky, jolta Senaatti-kiinteistöt on vuokrannut tilat Museoviraston käyttöön. Vuokrasopimus on 15 vuotta ja vuokrakustannukset 2,2 miljoonaa euroa vuodessa. Tilojen suunnittelu- ja rakennusvaihe kesti vain noin vuoden. Rakennukseen tehtiin muun muassa uudisosa.

## Lähteet
Maria Ailio

**Maria Karola Sofia Ailio** (s. 26. tammikuuta 1964 Helsinki) on suomalainen arkkitehti, joka on erikoistunut korjausrakentamiseen. Hänen laajimpia töitään ovat vuonna 2016 valmistunut Helsingin Luther-kirkon palautus kirkoksi tilan oltua pitkään ravintolana ja Suomen Luterilaisen Evankeliumiyhdistyksen Kokkolan-toimintakeskuksen peruskorjaus. Lisäksi hän on suunnitellut pientaloja.

Ailio on valmistunut arkkitehdiksi vuonna 1991 Teknillisestä korkeakoulusta, ja työskenneltyään useissa toimistoissa hän perusti  vuonna 2000 nimeään kantavan toimiston.

Ailio ja hänen puolisonsa Heikki Kymäläinen olivat aktiivisia Suomen Luterilaisen Evankeliumiyhdistyksen (SLEY) ja evankelisen liikkeen toiminnassa. Kymäläinen irtisanottiin yllättäen vuonna 2018 SLEY:n hallintojohtajan tehtävistä 23 vuoden palveluksen jälkeen ilman varoitusta. Molemmat liittyivät vuonna 2019 katoliseen kirkkoon. 

## Lähteet
Maria Kopsakangas-Savolainen

**Maria Kopsakangas-Savolainen** (s. 24. tammikuuta 1970) on suomalainen taloustieteilijä. Hän työskentelee tutkimusprofessorina Oulun yliopiston kauppakorkeakoulussa. Kopsakangas-Savolaisen tutkimukset keskittyvät kestävään energiatalouteen ja sähkömarkkinoiden toimintaan. Hänen tutkimusprofessuurinsa on Oulun yliopiston ja Suomen ympäristökeskuksen yhteisprofessuuri. 

Kopsakangas-Savolainen on koulutukseltaan taloustieteen tohtori. Hän väitteli tohtoriksi Oulun yliopistosta vuonna 2002 otsikolla *A Study on the deregulation of the Finnish electricity markets*. Kaudella 2016–2019 Kopsakangas-Savolainen toimi Suomen ilmastopaneelin jäsenenä. 

## Lähteet